Document ID: 32014D0120

KOMISIJAS ĪSTENOŠANAS LĒMUMS
(2014. gada 4. marts),
ar ko izveido Savienības inspektoru sarakstu atbilstoši Padomes Regulas (EK) Nr. 1224/2009 79. panta 1. punktam
(izziņots ar dokumenta numuru C(2014) 1178)
(2014/120/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 79. panta 1. punktu,
tā kā:
(1)
Regula (EK) Nr. 1224/2009 izveido Kopienas kontroles, inspekcijas un noteikumu izpildes sistēmu, lai nodrošinātu atbilstību kopējās zivsaimniecības politikas noteikumiem. Regula (EK) Nr. 1224/2009 paredz, ka, neskarot piekrastes dalībvalstu primāro atbildību, Savienības inspektori atbilstīgi minētajai regulai var veikt inspekcijas Savienības ūdeņos un uz Savienības zvejas kuģiem, kas atrodas ārpus Savienības ūdeņiem. Savienības inspektoru saraksts jāsagatavo saskaņā ar Regulā (EK) Nr. 1224/2009 paredzēto procedūru.
(2)
Komisijas 2011. gada 8. aprīļa Īstenošanas regula (ES) Nr. 404/2011, ar kuru pieņem sīki izstrādātus noteikumus par to, kā īstenojama Padomes Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (2), paredz sīki izstrādātus noteikumus, kuri vajadzīgi, lai Eiropas Savienībā piemērotu kontroles sistēmu, kas izveidota ar Regulu (EK) Nr. 1224/2009.
(3)
Īstenošanas regula (ES) Nr. 404/2011 paredz, ka Savienības inspektoru sarakstu pieņem, pamatojoties uz dalībvalstu un Eiropas Zivsaimniecības kontroles aģentūras paziņoto informāciju.
(4)
Pirmais Savienības inspektoru saraksts tika pieņemts ar Komisijas Īstenošanas lēmumu 2011/883/ES (3). Šo sarakstu aizstāja ar jaunu Savienības inspektoru sarakstu, kas pieņemts ar Komisijas Īstenošanas lēmumu 2013/174/ES (4). Īstenošanas regulas (ES) Nr. 404/2011 120. pantā paredzēts, ka pēc sākotnējā saraksta izveidošanas dalībvalstis un Eiropas Zivsaimniecības kontroles aģentūra katru gadu līdz oktobrim paziņo visas izmaiņas sarakstā, ko tās vēlas ieviest nākamajā kalendārajā gadā, un ka Komisija attiecīgi groza sarakstu līdz 31. decembrim.
(5)
Dažas dalībvalstis ir iesniegušas visu savu inspektoru sarakstu. Tāpēc, pamatojoties uz šiem paziņojumiem un paziņojumiem par sākotnējā saraksta grozījumiem, kas saņemti no dalībvalstīm, ir lietderīgi aizstāt ar Īstenošanas lēmumu 2013/174/ES noteikto sarakstu un šā lēmuma pielikumā noteikt jaunu Savienības inspektoru sarakstu.
(6)
Šajā lēmumā paredzētie pasākumi ir saskaņā ar Zivsaimniecības un akvakultūras komitejas atzinumu,
IR PIEŅĒMUSI ŠO LĒMUMU.
1. pants
Savienības inspektoru saraksts ir noteikts šā lēmuma pielikumā.
2. pants
Īstenošanas lēmumu 2013/174/ES atceļ.
3. pants
Šis lēmums ir adresēts dalībvalstīm.
Briselē, 2014. gada 4. martā

Labels: 15
6